RAPPORT TAL-KUMMISSJONI LILL-PARLAMENT EWROPEW U LILL-KUNSILL DWAR IL-FOND TA' GARANZIJA U L-ĠESTJONI TAGĦHA FL-2013 /* COM/2014/0463 final */





Werrej 1............ Introduzzjoni 3 2............ Il-Qagħda Finanzjarja tal-Fond fil-31 ta' Diċembru 2013. 4 2.1......... Flussi finanzjarji tal-Fond. 4 2.2......... Tranżazzjonijiet sinifikanti 5 2.3......... Tranżazzjoni sinifikanti wara d-data tar-rapportar 6 2.4......... Preżentazzjoni tal-kontijiet 6 2.4.1...... Bażi tal-preparazzjoni 6 2.4.2...... Dikjarazzjonijiet finanzjarji prekonsolidati għall-Fond fil-31 ta' Diċembru 2013. 6 3............ Pagamenti lill-Fond jew minnu. 11 3.1......... Bażi ġuridika għall-pagamenti lill-Fond mill-baġit ġenerali 11 3.2......... Pagamenti lill-baġit ġenerali jew minnu matul is-sena finanzjarja. 11 3.2.1...... Proviżjonament tal-Fond. 11 3.2.2...... Imgħax mill-investiment tal-assi likwidi tal-Fond. 11 4............ L-obbligazzjonijiet tal-Fond. 13 4.1......... Pagamenti inadempjenti 14 4.2......... Rimunerazzjoni tal-BEI. 14 1. Introduzzjoni Ir-Regolament tal-Kunsill (KE, Euratom) Nru 480/2009 tal-25 ta' Mejju 2009[1] (verżjoni kodifikata) ("ir-Regolament") stabbilixxa Fond ta' Garanzija għall-azzjonijiet esterni ("il-Fond") biex jitħallsu lura l-kredituri tal-Unjoni fil-każ ta’ inadempjenza mill-benefiċjarji ta’ self maħruġ jew garantit mill-Unjoni Ewropea. Skont l-Artikolu 7 tar-Regolament, il-Kummissjoni fdat il-ġestjoni finanzjarja tal-Fond lill-Bank Ewropew tal-Investiment (BEI) skont ftehim iffirmat bejn il-Komunità u l-BEI fit-23 ta' Novembru 1994 fi Brussell u fil-25 ta' Novembru 1994 fil-Lussemburgu ("il-Ftehim"), u sussegwentement emendat fis-17/fit-23 ta' Settembru 1996, fit-8 ta' Mejju 2002, fil-25 ta' Frar 2008, fl-20 ta' Ottubru 2010 u fid-9 ta' Novembru 2010. L-Artikolu 8 tar-Regolament jitlob lill-Kummissjoni tibgħat rapport lill-Parlament Ewropew, lill-Kunsill u lill-Qorti tal-Awdituri dwar is-sitwazzjoni tal-Fond u l-ġestjoni tiegħu għal kull sena finanzjarja sa mhux aktar tard mill-31 ta' Mejju tas-sena ta' wara. Dan ir-rapport flimkien mad-Dokument ta' Ħidma tal-Persunal tal-Kummissjoni (SWD) jipprovdi din l-informazzjoni. Huwa bbażat fuq dejta li waslet mill-BEI, b'konformità mal-ftehim. 2. Il-Qagħda Finanzjarja tal-Fond fil-31 ta' Diċembru 2013 Il-qagħda finanzjarja tal-Fond hija s-somma tal-flussi finanzjarji kollha minn mindu twaqqaf il-Fond fl-1994. 2.1. Flussi finanzjarji tal-Fond Il-Fond kien jammonta għal total ta' EUR 2 004 356 642,91 (ara t-Taqsima 3 tal-SWD: Dikjarazzjonijiet Finanzjarji tal-Fond fil-31 ta' Diċembru 2013, kif mogħtija mill-BEI). Dan huwa l-ammont tal-flussi minn mindu ġie stabbilit il-Fond: Fond ta’ Garanzija || Ammont sal-31.12.2013 || Ammont sal-31.12.2012 || Bidla kontribuzzjonijiet tal-baġit lill-Fond || 3 598 826 794,00 || 3 540 394 500,00 || 58 432 294,00 riżultati netti suċċessivi ta' kull sena || 878 284 248,11 || 846 343 661,55 || 31 940 586,56 irkupru ta' pagamenti magħmula mill-Fond għal inadempjenzi || 578 854 353,78 || 578 854 353,78 || 0,00 kontijiet oħra pagabbli (inkluża l-garanzija msejħa li għadha ma tħallsitx u ħlasijiet tal-ġestjoni tal-BEI) || 23 066 612,47 || 18 819 492,23 || 4 247 120,24 tariffi miġbura fuq irkupru tard (fl-2002) || 5 090 662,91 || 5 090 662,91 || 0,00 sejħiet fuq ir-riżorsi tal-Fond (inkluża garanzija msejħa li għadha ma tħallsitx) || (584 704 389,46) || (519 866 214,55) || (64 838 174,91) rimborżi suċċessivi għall-baġit (inkluż rimborżi eċċezzjonali għall-baġit minħabba l-adeżjoni ta' Stati Membri ġodda) || (2 531 726 712,72) || (2 501 391 526,79) || (30 335 185,93) aġġustament tal-evalwazzjoni tal-portafoll skont l-evalwazzjoni tal-IFRS || 36 665 073,82 || 53 681 272,87 || (17 016 199,05) Valur tal-kontabilità tal-Fond || 2 004 356 642,91 || 2 021 926 202,00 || (17 569 559,09) Il-valur tal-kontabilità tal-Fond naqas b’madwar EUR 18-il miljun fl-2013. Dan jiġi spjegat kif ġej: B'żieda · Fil-kontribuzzjoni mill-baġit (ammont ta’ proviżjonament) ta’ EUR 58 miljuni biex jiġi aġġustat il-Fond għall-ammont fil-mira ta’ 9% · Id-dħul nett fuq l-operazzjonijiet finanzjarji li ammontaw għal EUR 32 miljun · Bidla ta' EUR 4 miljun li jikkonsistu prinċipalment fl-ammonti pagabbli għas-sejħiet tal-garanzija għall-Fond (il-pagament sar kmieni fl-2014) Bi tnaqqis · Fl-Intervent tal-Fond biex ikopri l-pagamenti inadempjenti mis-Sirja għal ammont totali ta’ EUR 65 miljun li minnhom 22 miljun għad iridu jitħallsu fil-31 ta’ Diċembru 2012 (kontijiet oħra pagabbli). · Rimborżi għall-baġit ta' EUR 30 miljun minħabba l-adeżjoni ta' Stat Membru ġdid (il-Kroazja) · L-istima tal-portafoll żdiedet bi EUR 17-il miljun minħabba l-ipprezzar skont il-valur fis-suq. 2.2. Tranżazzjonijiet sinifikanti (1) Minn Novembru 2011, il-BEI qed jiffaċċa arretrati fuq self sovran Sirjan. B’konsegwenza ta’ dan, u f’konformità mal-ftehim ta' garanzija bejn l-UE u l-BEI, il-BEI għamel 4 sejħiet lill-Fond ta’ Garanzija tal-UE fl-2012 għal ammont totali ta’ EUR 42 miljun (li minnhom EUR 2,15 miljun ġew irkuprati) u 9 sejħiet fl-2013 għal ammont ta' EUR 64,83 miljun (ara l-punt 4.1 Inadempjenzi fil-ħlas). (2) Fi Frar 2013, il-kontribuzzjoni mill-baġit lill-Fond kienet ikkalkulata b’segwitu tal-Artikolu 3 u tal-Artikolu 5 tar-Regolament: L-Artikolu 3 tar-Regolament[2] jistabbilixxi ammont fil-mira għall-Fond ta’ 9 % tat-total tal-obbligazzjonjiet tal-kapital pendenti li jirriżultaw minn kull operazzjoni, flimkien ma' kwalunkwe mgħax dovut mhux imħallas. Skont l-Artikolu 5 tar-Regolament, l-ammont li jrid jiġi trasferit mill-baġit għall-Fond fis-sena n + 1 huwa kkalkulat fuq il-bażi tad-differenza bejn l-ammont fil-mira u l-valur tal-assi netti tal-Fond fi tmiem is-sena n - 1, ikkalkulat fil-bidu tas-sena n. Biex il-Fond jiġi aġġustat għal 9% tat-total tal-obbligazzjonijiet tal-kapital pendenti, ammont ta’ EUR 58,43 miljun iddaħħal fil-baġit tal-2014 għall-proviżjonament tal-Fond. Fil-31.12.2012, l-ammont fil-mira kien ta' EUR 2 078,92 miljun li jikkorrispondi għal 9 % tat-total ta' operazzjonijiet garantiti pendenti (EUR 23 099,15 miljun). Id-differenza bejn l-ammont fil-mira u l-assi netti tal-Fond ta' EUR 2 020,49 miljun fil-31.12.2012 kienet ugwali għal EUR 58,43 miljun. Dan l-ammont intalab għall-proviżjonament tal-Fond fl-2014 u ġie approvat mill-Kunsill u l-Parlament Ewropew bħala parti mill-approvazzjoni tal-baġit tal-2014 f’Novembru tal-2013. Sussegwentement ġie rikonoxxut bħala riċevibbli tal-Fond mill-baġit. (3) Fl-20.02.2013 l-ammont ta’ EUR 155,66 miljun ġie trasferit mill-baġit għall-Fond li jikkorrispondi għal ammont ta’ proviżjonament għall-2013 (ara d-dettallji fil-paragrafu 3.2.1 proviżjonament tal-Fond). 2.3. Tranżazzjoni sinifikanti wara d-data tar-rapportar Fis-27 ta' Frar 2014 ammont ta' EUR 58,43 miljun ġie trasferit mill-baġit għall-Fond li jikkorrispondi għall-proviżjonament għall-2014. 2.4. Preżentazzjoni tal-kontijiet 2.4.1. Bażi tal-preparazzjoni Id-dikjarazzjonijiet finanzjarji tal-Fond (kif ukoll id-dikjarazzjonijiet finanzjarji prekonsolidati) tħejjew skont ir-regoli tal-kontabilità adottati mill-Uffiċjal tal-Kontabilità tal-Kummissjoni Ewropea, b’mod partikolari “Ir-Regola tal-kontabilità 11 – Strumenti finanzjarji” kif spjegat fl-SWD. 2.4.2. Dikjarazzjonijiet finanzjarji prekonsolidati għall-Fond fil-31 ta' Diċembru 2013 Id-dikjarazzjonijiet finanzjarji prekonsolidati tal-Fond jitħejjew biex jiġu inklużi l-operazzjonijiet tal-kontijiet li ma jkunux inklużi fid-dikjarazzjonijiet finanzjarji tal-Fond imħejjija mill-BEI (ara l-SWD). Il-ħtieġa li operazzjonijiet bħal dawn ikunu inklużi hija riżultat tal-inadempjenzi suċċessivi li seħħew kemm ilu jeżisti l-Fond. F'każ li l-benefiċjarju ta’ operazzjoni ta’ self koperta mill-inadempjenzi tal-Fond, il-karta tal-bilanċ prekonsolidata għandha tinkludi kwalunkwe arretrati dovuti flimkien mal-imgħax akkumulat fuq ħlas li sar tard u dovuti kontabilistiċi oħrajn[3] sakemm isiru r-rimborżi sħaħ tal-ammonti dovuti lill-Fond. Għaldaqstant, se jkun hemm sett sħiħ ta' dikjarazzjonijiet finanzjarji għall-Fond fl-aħħar tas-sena li jridu jiġu kkonsolidati fil-karta tal-bilanċ ikkonsolidata tal-UE. Fil-31.12.2013, hemm ħlasijiet inadempjenti għal slf Sirjan li kienu koperti mill-Fond u huma rreġistrati fid-dikjarazzjonijiet finanzjarji prekonsolidati bħala assi kurrenti (self surrogat) għal ammont totali ta' EUR 85 462 796,16. L-assi kurrenti jinkludu wkoll riċevibbli temporanja mal-BEI ta' EUR 22 039 281,70 għal sejħiet ta' garanzija li għadhom mhux imħallsa flimkien ma' ammonti relatati, fejn il-BEI jibqa' kreditur tas-Sirja sakemm titħallas is-sejħa. L-obbligazzjonijiet kurrenti jinkludu wkoll ammont pagabbli lill-BEI ta' EUR 22 839 314,22 għal sejħiet ta' garanzija li għadhom mhux imħallsa flimkien ma' ammonti relatati. L-ammont totali indikat fil-karta tal-bilanċ prekonsolidata huwa dak ta' EUR 2 111 858 720,77. Ta' min jinnota li l-kontijiet prekonsolidati jirriflettu rakkomandazzjoni tal-Qorti tal-Awdituri, billi juru l-imgħax akkumulat relatat mal-assi finanzjarji għall-bejgħ (AFS) tal-Istituzzjonijiet Ewropej peress li huwa mistenni li jitħallas fit-tnax-il xahar tad-data tar-rapport li ġejjin. Għal skopijiet komparattivi, il-kategorizzazzjoni ġiet applikata wkoll għaċ-ċifri tal-2012. 2.4.2.1. Fond ta’ Garanzija: Karta tal-bilanċi prekonsolidata Il-karta tal-bilanċi prekonsolidata hija t-tħejjija tal-karta tal-bilanċi għall-konsolidazzjoni tagħha fid-dikjarazzjonijiet finanzjarji konsolidati tal-UE. It-tibdiliet prinċipali huma spjegati fin-noti dwar il-karta tal-bilanċi. Karta tal-bilanċi: Assi f’EUR || 31.12.2013 || 31.12.2012 ASSI MHUX KURRENTI: || || Investimenti fit-tul || 1 432 206 953,14 || 1 331 523 103,78 Portafoll AFS – kost || 1 394 349 787,68 || 1 277 457 029,68 Portafoll AFS – differenza attwarja || 2 830 052,94 || 1 937 127,51 Portafoll AFS – aġġustament għall-valur ġust || 35 027 112,52 || 52 128 946,59 Portafoll AFS – indeboliment || - || - || || Assi Mhux Kurrenti Totali || 1 432 206 953,14 || 1 331 523 103,78 || || ASSI KURRENTI || || Investimenti fuq perjodu qasir || 361 614 283,35 || 284 047 864,76 Portafoll AFS – kost || 345 762 688,23 || 265 916 314,50 Portafoll AFS – differenza attwarja || -2 717 150,48 || -2 383 541,31 Portafoll AFS – aġġustament għall-valur ġust || 1 635 647,34 || 1 540 460,39 Portafoll AFS – dovuti || 16 933 098,26 || 18 974 631,18 Portafoll AFS – indeboliment || - || - || || Riċevibbli fuq perjodu qasir || 165 934 371,86 || 196 117 402,09 Oħrajn: Kontribuzzjonijiet riċevibbli mill-baġit tal-UE || 58 432 294,00 || 155 660 000,00 Oħrajn: Riċevibbli bil-kupun || - || 601 389,32 Oħrajn: Sejħiet ta' garanzija (riċevibbli tal-BEI) || 22 039 281,70 || 17 982 385,53 Oħrajn: Self surrogat (riċevibbli tas-Sirja) || 85 462 796,16 || 21 873 627,24 || || Flus u Ekwivalenti ta' Flus || 152 103 112,42 || 250 093 844,14 Kontijiet kurrenti || 1 222 298,07 || 8 074 235,40 Depożiti fuq perjodu qasir - nominali || 150 872 000,00 || 242 000 000,00 Imgħaxijiet akkumulati fuq depożiti għal perjodu qasir || 8 814,35 || 19 608,74 || || Assi Kurrenti Totali || 679 651 767,63 || 730 259 110,99 || || ASSI TOTALI || 2 111 858 720,77 || 2 061 782 214,77 Karta tal-bilanċi: Obbligazzjonijiet f’EUR || 31.12.2013 || 31.12.2012 EKWITÀ || || Kapital (Fond ta' Garanzija) || 1 067 100 081,26 || 1 039 002 973,21 Kontribuzzjonijiet allokati iżda li jkun għadhom ma tħallsux || 58 432 294,00 || 155 660 000,00 Pagament mill-baġit || 1 008 667 787,26 || 883 342 973,21 Riżervi || 36 665 073,82 || 53 681 272,87 Applikazzjoni għall-ewwel darba – Riżerva FV || 2 313,96 || 11 865,89 Bidla fil-valur ġust tal-assi tal-AFS || 36 662 759,86 || 53 669 406,98 Bilanċ favorevoli / defiċit akkumulat || 950 218 191,35 || 906 288 860,95 Riżultati miġjuba 'l quddiem || 950 218 191,35 || 906 288 860,95 Riżultat ekonomiku tas-sena || 33 562 793,32 || 43 929 330,40 Total tal-Ekwità || 2 087 546 139,75 || 2 042 902 437,43 || || OBBLIGAZZJONIJIET KURRENTI || || Kontijiet Pagabbli || 24 312 581,02 || 18 879 777,34 Oħrajn: Sejħiet ta' garanzija (ammonti pagabbli tal-BEI) || 22 839 314,22 || 17 982 385,53 Oħrajn: Tariffi tal-immaniġġar (ammonti pagabbli tal-BEI) || 598 367,37 || 60 285,11 Oħrajn || 874 899,43 || 837 106,70 Obbligazzjonijiet Kurrenti Totali || 24 312 581,02 || 18 879 777,34 || || OBBLIGAZZJONIJIET TOTALI || 2 111 858 720,77 || 2 061 782 214,77 Noti għall-karta tal-bilanċi: · "Riċevibbli fuq perjodu qasir" jinkludi l-ammont ta’ proviżjonament għall-2014 li se jitħallas mill-baġit tal-UE lill-Fond fil-bidu tal-2014. Dan jinkludi wkoll self surrogat flimkien ma' ammonti relatati, kif ukoll ammonti ta' self li issejħu iżda għadhom ma tħallsux (pagament f’Jannar/Frar 2014), flimkien ma' ammonti relatati. Dawn l-ammonti jinkludu l-kapital, l-imgħax u l-penali dovuti lill-baġit tal-Unjoni Ewropea wara r-rilaxx tal-garanzija tal-Fond. Id-differenza fil-"bilanċ favorevoli akkumulat" fl-ekwità meta mqabbla mal-qagħda finanzjarja tal-Fond ippreżentata fl-SWD hija spjegata permezz ta’ rimborżi suċċessivi ta' sejħiet u penali għall-Fond. · “Kontijiet pagabbli” fl-2013 jinkludu sejħiet għal garanziji mhux imħallsa fid-data tal-karta tal-bilanċi flimkien mal-ammonti relatati, l-akkumulazzjoni tat-tariffi għall-irkupru dovuti lill-BEI, il-kummissjoni għall-ġestjoni tal-BEI u t-tariffi tal-awditjar. · Fl-2013 u l-2012, il-Kummissjoni ma rreġistrat l-ebda indeboliment fir-rigward tas-self subrogat u tal-bonds sovrani u bonds b'garanzija sovrana fil-portafoll tal-Fond. · L-esponiment tal-Fond għar-riskju sovran tal-UE għal kull pajjiż jinsab fl-SWD. Fil-31/12/2013, l-iktar 3 pajjiżi esposti għar-riskju sovran kienu Franza, il-Ġermanja u l-Belġju b'piż ta' madwar 21%, 20% u 12% rispettivament. · Fond ta’ Garanzija: Kont tar-riżultat ekonomiku prekonsolidat Hekk kif isir għall-karta tal-bilanċi, il-kont tar-riżultat ekonomiku prekonsolidat jitħejja biex ikun inkluż fir-rapporti finanzjarji kkonsolidati tal-UE. L-aġġustamenti ewlenin huma spjegati fin-nota dwar il-kont tar-riżultat ekonomiku prekonsolidat. || 2013 || 2012 Dħul mill-operazzjonijiet finanzjarji || 35 234 727,71 || 47 722 795,64 Dħul mill-imgħax || || Dħul mill-imgħax fuq flus u ekwivalenti ta’ flus || 208 412,77 || 2 152 817,58 Dħul mill-imgħax fuq assi tal-AFS || 31 299 159,53 || 36 869 194,02 Dħul ieħor minn imgħax (self ta' titoli) || 83 827,76 || 104 765,51 Qligħ li sar minn bejgħ ta' assi tal-AFS || 1 364 029,81 || 8 596 018,53 Oħrajn: self surrogat (dħul minn imgħax akkumulat) || 2 279 297,84 || - || || Spejjeż ta' operazzjonijiet finanzjarji || -1 671 934,39 || -3 793 465,24 Tariffi fuq l-imgħax || || Telf li sar mill-bejgħ ta' assi tal-AFS || - || -2 781 347,56 Tariffi finanzjarji oħrajn || -1 671 934,39 || -1 012 117,68 Oħrajn: Tariffi tal-awditjar tal-GF || -33 600,00 || -31 800,00 Oħrajn: Tariffi tal-Ġestjoni u l-immaniġġar tal-GF || -841 299,43 || -805 306,70 Oħrajn: Tariffi finanzjarji oħrajn || -139 943,88 || -114 725,87 Oħrajn: Telf tal-kambju mhux realizzat fuq self surrogat || -119 008,82 || - Oħrajn: Tariffi tal-Ġestjoni u l-immaniġġar tal-irkupru || -538 082,26 || -60 285,11 RIŻULTAT EKONOMIKU TAS-SENA || 33 562 793,32 || 43 929 330,40 Noti għall-kont tar-riżultat ekonomiku prekonsolidat: "Tariffi finanzjarji oħrajn" jinkludu t-tariffi tal-ġestjoni tal-BEI, tariffi ta' awditjar, telf mill-kambju mhux realizzat fuq is-self surrogat u akkumulu tat-tariffi ta' rkupru tal-BEI. 3. Pagamenti lill-Fond jew minnu Din it-taqsima tispjega l-flussi finanzjarji lejn il-Fond jew 'il barra minnu. 3.1. Bażi ġuridika għall-pagamenti lill-Fond mill-baġit ġenerali Ir-Regolament ġie emendat fl-2007[4] biex jiġi żgurat użu aktar effiċjenti tar-riżorsi baġitarji permezz tal-proviżjonament tal-Fond fuq il-bażi tal-ammonti osservati ta' self garantit pendenti. Hekk kif l-ammont ta' responsabbiltajiet pendenti jiżdied, il-kontribuzzjoni tal-baġit tal-UE meħtieġa biex jinżamm l-ammont fil-mira għall-Fond jiżdied ukoll. B'hekk il-BEI jeħtieġ li juża l-garanzija biss meta tkun assolutament neċessarja u juża adegwatament il-possibilità ta' operazzjonijiet ta' riskju proprju. L-ammont fil-mira huwa dak ta' 9 % tas-self u s-self garantit pendenti, inklużi t-tipi kollha ta’ operazzjonijiet koperti (self tal-BEI, tal-MFA u tal-Euratom) barra mill-UE. Id-differenza bejn l-ammont fil-mira u l-valur tal-assi netti tal-Fond se tirriżulta fi proviżjonament mill-intestatura tal-baġit 01.03.06 "Proviżjonament tal-Fond ta’ Garanzija" lill-Fond jew permezz ta’ pagament mill-Fond lill-baġit fil-każ ta’ bilanċ pożittiv. L-ammont disponibbli biex ikun iffinanzjat il-Fond huwa pprovdut mill-intestatura tal-baġit 01.03.06 "Proviżjonament tal-Fond ta' Garanzija" taħt l-Intestatura 4 (Relazzjonijiet Esterni). 3.2. Pagamenti lill-baġit ġenerali jew minnu matul is-sena finanzjarja 3.2.1. Proviżjonament tal-Fond Abbażi tal-operazzjonijiet garantiti pendenti ta' EUR 21 234,34 miljun mill-31.12.2011, ammont ta' EUR 155,66 miljun, iddaħħal fl-intestatura tal-baġit 01.03.06 "Proviżjonament tal-Fond ta' Garanzija" fid-dikjarazzjoni tan-nefqa fil-baġit ġenerali tal-Unjoni Ewropea għall-2013. Dan l-ammont tħallas fi tranżazzjoni waħda mill-baġit lill-Fond fl-20 ta’ Frar 2013. 3.2.2. Imgħax mill-investiment tal-assi likwidi tal-Fond 3.2.2.1. Politika ta’ investiment L-assi likwidi tal-Fond huma investiti skont il-prinċipji ta’ ġestjoni stipulati fl-Anness tal-Ftehim, kif emendat[5]. Għaldaqstant, 20 % tal-Fond irid jiġi investit f'investimenti għal perijodu qasir (sa sena). Dawn l-investimenti jinkludu titoli b'rata varjabbli, irrispettivament mid-dati tal-maturità tagħhom, u titoli b'rati fissi b'massimu ta' sena għad-data tal-maturità, irrispettivament mill-perjodu ta' maturità inizjali tagħhom. Biex jinżamm ekwilibriju bejn l-istrumenti varji li jipprovdu l-likwidità meħtieġa, jinżamm minimu ta' EUR 100 miljun fi strumenti tas-suq tal-flus, partikolarment f'depożiti bankarji. Il-lista tal-banek awtorizzati li jirċievu d-depożiti hija proposta mill-BEI u maqbula mill-Kummissjoni. Il-lista ġiet riveduta regolarment fid-dawl tal-bidliet tal-klassifikazzjoni tal-banek. Il-banek kollha għandhom klassifikazzjoni minn Moody's ta' mill-inqas P1 għal investimenti fuq perjodu qasir, jew klassifikazzjoni ekwivalenti minn Standard & Poor's jew Fitch. L-investimenti li jsiru magħhom huma rregolati minn regoli biex jiżguraw redditu kompetittiv u biex jevitaw kull konċentrazzjoni tar-riskju. Madwar 80% tal-Fond se jitqiegħed f'portafoll ta' bonds b'maturità li jifdal ta' mhux iktar minn 10 snin u 6 xhur mid-data tal-ħlas. Id-dewmien medju tal-kollokamenti tal-assi kollha tal-Fond ma jistax jaqbeż il-5 snin. L-investimenti f'bonds għandhom jirrispettaw xi kriterji speċifiċi bħal-likwidità, il-klassifikazzjonijiet tal-kreditu, l-eliġibilità tal-kontropartijiet u l-limiti ta’ konċentrazzjoni. Sabiex tiġi żgurata diversifikazzjoni tajba tar-riskju, l-ammont totali investit fil-bonds għal kull emittent ma jridx jaqbeż l-10% tal-ammont nominali totali tal-portafoll. 3.2.2.2. Prestazzjoni Il-Fond ta redditu assolut ta’ +0,7914 % tul l-2013, prestazzjoni iktar baxxa minn dik tal-punt ta' riferiment bi 33,71 bps. Matul l-aħħar 3 snin, il-Fond kellu redditu assolut ta' 9,3%, prestazzjoni aqwa mill-punt ta' riferiment bi 2,2% Il-punt ta’ riferiment tal-Fond huwa taħlita magħmula l-aktar minn indiċijiet iBoxx (b’mod partikolari indiċijiet EUR Sovrani taż-Żona tal-Euro u EUR Kollateralizzati Koperti) u Euribid għall-esponiment f'perjodu qasir. Is-sena 2013 kollha kienet ġeneralment ikkaratterizzata minn eċċess ta' likwidità fis-sistema biex jittaffew il-pressjonijiet tas-suq fuq tkabbir fjakk, sitwazzjoni li żammet ir-rati għall-perjodu qasir f'livelli estremament baxxi. Filwaqt li l-prestazzjoni tal-Fond fl-2013 kienet pożittiva, hija kienet konformi ma dan l-ambjent ta' rati baxxi (ara t-Taqsima 2.4.2 "Prestazzjoni" tal-SWD għal aktar dettalji). 3.2.2.3. Dħul mill-operazzjonijiet finanzjarji Fl-2013, id-dħul mill-imgħax minn flus u ekwivalenti ta' flus u fuq it-titoli ammonta għal EUR 35 234 727,71, imqassam kif ġej: Deskrizzjoni: || 2013 || 2012 Dħul mill-imgħax fuq flus u ekwivalenti ta' flus || 208 412,77 || 2 152 817,58 Imgħaxijiet irċevuti fuq depożiti għal perjodu qasir || 205 694,91 || 2 660 950,98 Bidla fl-imgħax akkumulat fuq depożiti għal żmien qasir || -10 794,39 || -522 446,95 Imgħax fuq kontijiet bankarji kurrenti || 13 512,25 || 14 313,55 Dħul mill-imgħax fuq assi tal-AFS || 31 299 159,53 || 36 869 194,02 Imgħax irċevut - Portafoll Disponibbli Għall-Bejgħ || 36 599 210,68 || 38 824 106,90 Bidla fl-imgħax akkumulat - Portafoll Disponibbli Għall-Bejgħ || -2 642 922,24 || -1 367 664,30 Skont tal-primjum || -2 657 128,91 || -587 248,58 Dħul minn attivitajiet ta’ self ta’ titoli || 83 827,76 || 104 765,51 Qligħ realizzat mill-bejgħ ta’ assi finanzjarji || 1 364 029,81 || 8 596 018,53 Imgħax akkumulat fuq Self surrogat || 2 279 297,84 || - Imgħax minn investiment finanzjarju tal-assi likwidi tal-Fond || 35 234 727,71 || 47 722 795,64 3.2.2.4. Spejjeż ta' operazzjonijiet finanzjarji L-ispejjeż tal-operazzjonijiet finanzjarji ammontaw għal EUR 1 671 934,39, li jinkludu t-tariffi ta' ġestjoni tal-BEI għal EUR 841 299,43, tariffi finanzjarji oħrajn għal EUR 139 943,88, it-tariffi esterni tal-awditjar għal EUR 33 600,00, telf mill-kambju mhux realizzat fuq Self surrogat għal EUR 119 008,82 u t-tariffi tal-immaniġġar għal EUR 538 082,26. 4. L-obbligazzjonijiet tal-Fond L-obbligazzjonijiet tal-Fond jikkorrispondu għall-impenji kollha finanzjarji dovuti mill-Fond. 4.1. Pagamenti inadempjenti · Talbiet għall-Fond ta’ Garanzija wara pagamenti inadempjenti Fid-dawl tad-deterjorament tas-sitwazzjoni fis-Sirja, il-Kunsill għall-Affarijiet Barranin, il-Parlament Ewropew u l-Kunsill kienu ħadu xi deċiżjonijiet fl-2011 favur il-pajjiż. B’mod partikolari, huma pprojbiti żborzi mill-BEI b’rabta ma’ ftehimiet ta’ self eżistenti kif ukoll huma sospiżi kuntratti ta’ assistenza teknika tal-BEI għal proġetti sovrani fis-Sirja. Din id-Deċiżjoni minn dakinhar ġiet ikkonsolidata fid-Deċiżjoni tal-Kunsill 2011/782/PESK tal-1 ta’ Diċembru 2011 u r-Regolament tal-Kunsill (UE) Nru. 36/2012 tat-18 ta’ Jannar 2012. Bħala konsegwenza, mhi awtorizzata l-ebda operazzjoni ta’ finanzjament ġdid mill-BEI minn Mejju 2011 u l-iżborżamenti kollha li għaddejjin bħalissa u s-servizzi ta’ assistenza teknika lir-Repubblika Għarbija tas-Sirja ġew sospiżi minn Novembru 2011 sa ma jingħata avviż ieħor. Billi fis-snin reċenti s-Sirja kienet ħallset kompletament u fil-ħin is-self lill-Bank, minn Novembru 2011, il-BEI qed jiffaċċa arretrati fuq self sovran Sirjan. B’konsegwenza ta’ dan, u f’konformità mal-ftehim ta' garanzija bejn l-UE u l-BEI, il-BEI għamel 13-il sejħa lill-Fond ta’ Garanzija tal-UE fl-2012 u fl-2013 għal ammont totali ta’ EUR 107 miljun. Fl-2012 saru żewġ pagamenti (EUR 24 miljun li EUR 2.1 miljun minnhom ġew irkuprati), fl-2013 saru 8 pagamenti (EUR 61 miljun). Il-pagament tat-3 sejħiet l-oħra (EUR 22 miljun) huma dovuti fl-ewwel trimestru tal-2014. · Avvenimenti wara d-data tar-rappurtar Sa April 2014, saru żewġ sejħiet addizzjonali għal pagamenti inadempjenti fis-Sirja għal ammont totali ta’ EUR 12,1 miljun. 4.2. Rimunerazzjoni tal-BEI Ir-rimunerazzjoni tal-BEI hija komposta mit-tariffi ta' ġestjoni u t-tariffi tal-irkupru. It-tariffi ta' ġestjoni jkompru l-ġestjoni tal-Fond. It-tariffi ta' rkupru jkopru l-isforzi ta' rkupru tal-BEI rigward talbiet wara inadempjenzi koperti mill-garanzija tal-UE għall-operazzjonijiet finanzjarji tal-BEI barra mill-Unjoni. It-tariffi tal-ġestjoni It-tieni Ftehim Supplimentari għall-Ftehim iffirmat fis-26 ta' April u fit-8 ta' Mejju 2002 jistipula li r-rimunerazzjoni tal-Bank trid tiġi kkalkulata bl-applikazzjoni ta’ rati ta' tariffi annwali digressivi għal kull saff tal-assi tal-Fond. Din ir-rimunerazzjoni hija kkalkulata fuq il-bażi tal-medja annwali tal-assi tal-Fond. Ir-rimunerazzjoni tal-Bank għall-2013 ġiet stabbilita għal EUR 841 299,43 u ddaħħlet fil-kont tar-riżultat ekonomiku u bħala akkumuli (obbligazzjonijiet) fil-karta tal-bilanċi. Iż-żieda ta' EUR 35 992,73 meta mqabbla mal-2012 inħolqot mit-tkabbir tal-valur medju annwali tal-assi tal-Fond fl-2013. It-tariffi ta' rkupru dovuti mill-BEI huma kkalkulati fuq il-bażi tal-Ftehim ta' Rkupru ffirmat bejn il-Kummissjoni u l-Bank f'Novembru 2010. Fi tmiem l-2013 l-ammont akkumulat tat-tariffi rkuprati kien ta' EUR 658 652,48. [1] ĠU L 145, 10.6.2009, p. 10. [2] Ir-Regolament jistipula li l-operazzjonijiet li jikkonċernaw il-pajjiżi kandidati għall-adeżjoni koperti mill-Fond jibqgħu koperti mill-garanzija tal-UE wara d-data tal-adeżjoni. Madankollu, minn dik id-data ma jibqgħux azzjonijiet esterni tal-UE u jkunu koperti direttament mill-baġit ġenerali tal-Unjoni Ewropea u mhux aktar mill-Fond. [3] Dovuti kontabilistiċi oħrajn jinkludu differenzi fir-rata tal-kambju, u tariffi ta' rkupru dovuti lill-BEI. [4] Ir-Regolament tal-Kunsill (KE, Euratom) Nru 89/2007 tat-30 ta’ Jannar 2007 li jemenda r-Regolament (KE, Euratom) Nru 2728/94 li jistabbilixxi Fond ta' Garanzija għal azzjonijiet esterni, (ĠU L 22, 31.1.2007, p. 1). [5] Kif emendat bil-Ftehim Supplimentari Nru 1 tas-17/23 ta’ Settembru 1996, il-Ftehim Supplimentari Nru 2 tas-26 ta’ April/8 ta’ Mejju 2002, il-Ftehim Supplimentari Nru 3 tal-25 ta’ Frar 2008 u l-Ftehim Supplimentari Nru 4 tad-9 ta’ Novembru 2010.